text: Sydvestjylland producerer for lidt
  17 maj 2011 kl. 14.34
  Sydvestjylland mangler kloge hoveder. Det går udover erhvervslivets konkurrence-evne.
  Sydvestjylland har brug for veluddannet arbejdskraft til at løfte produktiviteten i området.
  Sydvestjylland ligger nemlig under landsgennemsnittet, når det gælder produktivitet.
  Det kom frem på Sydvestjylland Erhvervstræf i Esbjerg i dag.
  - Udviklingen er alarmerende, og hvis erhvervslivet skal kunne vokse, stiller det krav til massive forbedringer i effektivitet og produktivitet, siger formanden for DI Sydvestjylland, adm. direktør Ulrik Gammelgaard, KJ Industries A/S.
  Den lave produktivitet og manglen på kloge hoveder gør ondt på det lokale erhvervslivs konkurrenceevne.
  - Vi må konstatere, at op mod hver femte ung i området end ikke får en ungdomsuddannelse - det er stort set det samme antal som for ti år siden, siger Ulrik Gammelgaard.
  